**Tohtoriopintojen ohjaussopimus
kognition, oppimisen, opetuksen ja kommunikaation tohtoriohjelma (CLIC)**

Kognition, oppimisen, opetuksen ja kommunikaation tohtoriohjelmassa jokaiselle tohtorikoulutettavalle nimetään

* **vastuuhenkilö**, joka on tiedekuntaan työsuhteessa oleva professori. Vastuuhenkilö voi olla poikkeustapauksessa, perustellusta syystä myös dosentti, joka tuntee Helsingin yliopiston tohtorinkoulutuksen ja tohtorintutkintoa koskevat ohjeet ja on tiedekuntaan pysyvässä työsuhteessa.
* **vähintään kaksi väitellyttä ohjaajaa**, joista ainakin toisella on dosentin arvo tai sitä vastaava tieteellinen pätevyys ja ainakin toinen on pysyvässä tai pidempiaikaisessa työsuhteessa siihen tiedekuntaan, jonka tutkintoa opiskelija suorittaa. Toinen ohjaajista voi olla vastuuhenkilö.

Ohjaussopimuksen allekirjoittavat **tohtorikoulutettava, vastuuhenkilö ja ohjaajat**. Mikäli ohjaukseen liittyy ohjauspalkkioita, on se kirjattava sopimukseen. Jos ulkopuolisen ohjauksen palkkiota ei ole sopimuksessa erikseen todettu, ei sitä makseta. Kun ohjaustyöstä ei makseta, kirjataan se tieteelliseksi yhteistyöksi.

Ohjaussopimukseen merkitään tarkasti, miten usein ohjattava osallistuu ohjaajan/ohjaajien kanssa käytäviin keskusteluihin ja seminaareihin sekä miten usein ohjattava raportoi oman työnsä edistymisestä. Suotavaa olisi merkitä kuukausi/viikkotasolla, miten usein ohjattava saa ohjausta. Lisäksi kirjataan sopimukset ohjaajien välisestä työnjaosta.

Hakijoiden ohjaussopimukset arkistoidaan sähköisenä hakemuksen liitteenä. Lukuoikeus ohjaussopimukseen on tohtoriohjelman johtoryhmällä, dekaanilla ja tiedekuntaneuvoston jäsenillä. Tutkinnonsuoritusoikeuden saaneiden tohtorikoulutettavien ohjaussopimukset tehdään [Thessaan](https://thessa.helsinki.fi/).

**Tohtorikoulutettavan tiedot:**

|  |  |
| --- | --- |
| Nimi |  |
| Sähköposti |  |
| Puhelin |  |
| Väitöskirjan otsikko/työnimi |  |

|  |  |
| --- | --- |
| Vastuuhenkilö |  |
| Ohjaajat |  |
| Tavoiteaika, jolloin väitöskirja jätetään esitarkastukseen |  |

**Tohtorikoulutettava** sitoutuu

* pitämään kiinni sovitusta työtahdista
* valmistautumaan huolella tapaamisiin
* lähettämään sovitut luonnokset ja työt ohjaajalle kommentoitaviksi hyvissä ajoin ennen tapaamista
* ehdottamaan tapaamisen asialistalle ohjattavaan työhön liittyvät kysymykset ja huolenaiheet
* ottamaan tarkasteluun ohjaajan kommentit työn sisällöstä ja etenemisestä
* raportoimaan ohjaajalle säännöllisesti työn edistymisestä
* hakemaan väitöskirjatyölleen rahoitusta rahoitussuunnitelman mukaisesti
* tiedottamaan ohjaajalle välittömästi seikoista, jotka vaikuttavat huomattavasti työn edistymiseen

**Ohjaaja** sitoutuu

* lukemaan etukäteen kullekin tapaamiskerralle kommentoitavaksi toimitetut tekstit
* valmistautumaan käsittelemään tapaamisessa avainasioita työn kokonaisuudesta ja jatkosta
* ehdottamaan tapaamisen asialistalle huolenaiheita ja kysymyksiä meneillään olevasta työstä
* neuvomaan tohtorikoulutettavaa väitöskirjatyön sisältöön ja etenemiseen liittyvissä asioissa, mukaan lukien kirjallisuus, käsitteet ja metodit sekä mahdolliset julkaisut ja esitelmät
* keskustelemaan tohtorikoulutettavan kanssa tämän tavoitteista ja tulevaisuuden suunnitelmista
* tukemaan tohtorikoulutettavaa rahoituksen hakemisessa (esim. suositukset)
* tiedottamaan ohjattavalle välittömästi merkittävistä muutoksista ohjaussuhteessa

**Lisäksi** vastuuhenkilön tehtävänä on

* vastata yhdessä tohtoriohjelman johtoryhmän kanssa tohtorikoulutettavan ohjausjärjestelyiden jatkuvuudesta
* vastata siitä, että tohtorikoulutettava on tietoinen tohtorin tutkinnolle asetetuista vaatimuksista sekä väitöskirjan esitarkastus- ja väitösprosessista

**Sovimme seuraavaa tohtoriopintojen ohjauksesta**

Ohjattavan ja ohjaajan osallistuminen henkilökohtaisiin ohjauskeskusteluihin/ jatkokoulutusseminaareihin/tutkimusryhmän kokouksiin, joissa ohjattava raportoi tutkimuksensa edistymistä:

Ohjaajien välinen työnjako väitöskirjan ohjauksessa:

Tutkimukseen kuuluvat mahdolliset salassapitosopimukset:

Mahdolliset ohjauspalkkiot:

Muuta huomioitavaa:

**Päiväys:** \_\_\_\_\_\_\_\_\_\_\_\_\_\_

 **Allekirjoitukset:**

**Tohtorikoulutettava**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vastuuhenkilö**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ohjaaja**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oppiarvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sähköpostiosoite: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ohjaaja**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oppiarvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sähköpostiosoite: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ohjaaja**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oppiarvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sähköpostiosoite: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_